ମେଦବହୁଳ ସ୍ୱଳ୍ପ ସଂବାତନ ସିଣ୍ଡ୍ରୋମ

ମେଦବହୁଳ ସ୍ୱଳ୍ପ ସଂବାତନ ସିଣ୍ଡ୍ରୋମ (ଇଂରାଜୀ ଭାଷାରେ Obesity hypoventilation syndrome/ OHS ) ହେଉଛି ମେଦ ବ‌ହୁଳତା ଯୋଗୁ ଯଥେଷ୍ଟ ପ୍ରଶ୍ୱାସ ନେବାରେ ବିଫଳତା ହୁଏ ଯାହା ଦିନରେ ଅଧିକ ରକ୍ତ କାର୍ବନ ଡାଇଅକ୍ସାଇଡ୍ (CO 2 ) ସ୍ତର ସୃଷ୍ଟି କରିଥାଏ ।  ଏହାର ଲକ୍ଷଣ ମଧ୍ୟରେ ଘୁଙ୍ଗୁଡ଼ି ମାରିବା, ଦିନବେଳା ନିଦ୍ରାଳୁ ଭାବ, ସକାଳ ବେଳା ମୁଣ୍ଡବିନ୍ଧା ଏବଂ ଅଣନିଶ୍ୱାସ ହୋଇପାରେ । ରୋଗ ଜଟିଳ ହେଲେ ହୃଦ୍‌ପାତ, କରୋନାରୀ ଧମନୀ ରୋଗ ଏବଂ ଫୁସଫୁସ ଉଚ୍ଚ ରକ୍ତଚାପ ହୋଇପାରେ ।

ଏହାର କାରଣ ସାଧାରଣତଃ ମେଦବହୁଳତା ଏବଂ ପ୍ରତିରୋଧୀ ନିଦ୍ରା ଶ୍ୱାସରୋଧ (OSA) ମିଶ୍ରଣ ଯୋଗୁ ହୁଏ । ୪୫ ମିମିରୁ ଅଧିକ କାର୍ବନ ଡାଇଅକ୍ସାଇଡ (CO2)ଥିବା ଉପରେ ନିର୍ଣ୍ଣୟ କରାଯାଏ ଓ କ୍ରନିକ ଅବ୍‌ସ୍ଟ୍ରକ୍ଟିଭ ପଲ୍‌ମୋନାରି ଡିଜିଜ (COPD) ପରି ଅନ୍ୟାନ୍ୟ ସମ୍ଭାବ୍ୟ କାରଣକୁ ବାଦ ଦେବା ପରେ ଏକ ଶୋଇବା ଅଧ୍ୟୟନ କଲେ ଏହି ରୋଗ ନିର୍ଣ୍ଣୟ ହୁଏ ।  ଅନ୍ୟ ଚିହ୍ନଗୁଡିକ ମଧ୍ୟରେ ଏସପିଓ୨ (SpO2) ୯୪% ତଳେ ଓ ସେରମ୍ ବାଇକାର୍ବୋନେଟ ୨୭ ଏମଇକ୍ୱୁ/ଲି (mEq / L) ଉପରେ ଥାଇପାରେ।  

ପ୍ରାରମ୍ଭିକ ଚିକିତ୍ସାରେ ସାଧାରଣତଃ ରାତିରେ କ୍ରମାଗତ ସକରାତ୍ମକ ବାୟୁପଥ ଚାପ (CPAP) କରାଯାଇଥାଏ ।  ଦୀର୍ଘକାଳୀନ ସବୁଠାରୁ ପ୍ରଭାବଶାଳୀ ମାପ ହେଉଛି ଓଜନ ହ୍ରାସ ଯଦିଓ ଏହା ହାସଲ କରିବାକୁ ବାରିଆଟ୍ରିକ ଅସ୍ତ୍ରୋପଚାର ଆବଶ୍ୟକ ହୋଇପାରେ । ଅତିକମରେ ୨୫% ଓଜନ ହ୍ରାସ କଲେ ଏହି ବ୍ୟାଧିର ସମାଧାନ ହୋଇପାରେ । ଓଜନ ହ୍ରାସ ନ କଲେ ଆୟୁଷ କମିଯାଏ ।

ମେଦବହୁଳ ସ୍ୱଳ୍ପ ସଂବାତନ ସିଣ୍ଡ୍ରୋମ ମେଦବହୁଳ ହାଇପୋଭେଣ୍ଟିଲେସନ୍ ସିଣ୍ଡ୍ରୋମ ଯୋଗୁ ପ୍ରତି ୧୦୦୦ ଲୋକଙ୍କ ମଧ୍ୟରୁ ପ୍ରାୟ ୪ଜଣ ପ୍ରଭାବିତ ହୋଇଥାଆନ୍ତି । ବୟସ ବୃଦ୍ଧି ସହିତ ଅବସ୍ଥା ଅଧିକ ସାଧାରଣ ହୋଇଯାଏ । ଏହା ପ୍ରଥମେ ୧୯୫୬ ମସିହାରେ ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲା ଏବଂ ଡିକେନ୍ସିଆନ୍ ଚରିତ୍ରକୁ ଦର୍ଶାଇ "ପିକୱିକିଆନ୍ ସିଣ୍ଡ୍ରୋମ" ଭାବରେ ଜଣାଶୁଣା ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki